අජිත් ගලප්පත්තිගේ කෘතියක්විශේෂ මුද්දරයක් ද නිකුත් වෙයිහෙළ සිනමාවේ කිවිඳිය ලෙස අනවර්ථ නාමයෙන් හැඳින්වෙන සුමිත්‍රා පීරිස්ගේ ජීවිතය සහ සිනමාජීවිතය විවරණය කරමින් අජිත් ගලප්පත්ති විසින් රචිත ‘සුමිත්‍රා අඩ සිය වසක අද්විතීය සිනමා ජීවිත කතාව’ ග්‍රන්ථය එළඹෙන සැප්තැම්බරයේ සත් වැනිදා සවස කොළඹ හිල්ටන් හෝටලයේරෙසිඩන්ට්ස් ග්‍රෑන්ඩ් බෝල් රූම් හිදී එළි දකියි.1978 සිට සිවු දශකයක ඇයගේ සිනමා කෘති පෙළෙහි රඟපෑ නළු නිළියන් ඇතුළු සම්භාවනීය කලාකරුවන් රැසක් මෙම අවස්ථාවට සහභාගිවීමට නියමිතය.ඉතාම දුර්ලභ සේයාරූ 175 කින් සමන්විත මෙය පෞරාණික බව මතු කෙරන විශේෂ ද්විත්ව වර්ණයකින් මුද්‍රණය කර ඇත.නූතන මුද්‍රණ තාක්ෂණ භාවිතයෙන් යුතුව මෙම ග්‍රන්ථය මුද්‍රණය කොට ප්‍රකාශයට පත්කෙරනුයේ මෙරට මුද්‍රණ ක්ෂේත්‍රයේ ප්‍රවීණයකු වන ප්‍රේම් දිසානායක මහතාය.මෙම ග්‍රන්ථය නිකුත්වීම අරභයා සුමිත්‍රා පීරිස් සිනමාවේදිනිය වෙනුවෙන් විශේෂ මුද්දරයක් ද නිකුත් කිරීමට ද සැලසුම් කොට තිබේ.මෙරට විශිෂ්ටතම සිනමාවේදිණිය ලෙස සැලකෙන සුමිත්‍රා පීරිස් සිනමාවේදිණිය ගෞරවනීය කලාකාරියක ලෙස සම්භාවනාවට ලක් වෙයි. 1960 දී සන්දේශය චිත්‍රපටයේ සහාය අධ්‍යක්ෂවරිය ලෙස සිනමාවට පිවිසි ඇය වසර පණස් තුනක් අඛණ්ඩව සිනමාවෙහි රැඳී සිටින්නීය.ගැහැනු ළමයි චිත්‍රපටයේ සිට වෛශ්ණාවි දක්වා සිනමා කෘති දහයක් අධ්‍යක්ෂණය කොට ඇති ඇය ගම් පෙරළිය, දෙලොවක් අතර, රන්සළු, අක්කර පහ, ගොළු හදවත, අහසින් පොළවට, දෑස නිසා ඇතුළු චිත්‍රපට රැසක සංස්කාරකවරියයි.